cyanic-selkie/wikianc huggingface dataset:
Bolitopunctus
Utbredelse
Slekten er utbredt i det vestlige Nord-Amerika.
J.R. «Bob» Dobbs
J. R. «Bob» Dobbs er en oppdiktet skikkelse innenfor den religiøse parodien Church of the SubGenius. Hans bilde er avledet av et tegneseriebilde fra 1950-årene. Ifølge «kirkens» dogmer, var «Bob» en selger av boreutstyr som i 1953 fikk en visjon av Gud på et TV som han hadde bygd selv. Visjonen insprerte han til å skrive PreScriptures og grunnlegge kirken. Teologien hevder at han var den største selger som noensinne hadde levd, og han unngikk døden mange ganger. Han blir også dyrket for sine mange dumheter, og er den angivelige frelseren av Slack. Han ble myrdet i San Francisco i 1984, selv om «kirken» hevder at han siden den gangen er kommet tilbake fra dødsriket flere ganger.
Optimist (sang)
«Optimist» er en norsk popsang som ble fremført av Jahn Teigen. Han komponerte melodien, og han skrev teksten sammen med Ove Borøchstein og Knut Meiner. Sangen var ett av bidragene i Melodi Grand Prix 1989, men tok seg ikke videre til superfinalen – til publikums store overraskelse og frustrasjon. «Optimist» er en av Teigens aller mest kjente sanger, og var ifølge Teigen selv den låten flest trakk frem når de skulle nevne én Teigen-låt.
Melodi Grand Prix
Sangen var én av ni låter som deltok i norske Melodi Grand Prix 1989 i Stavanger Forum. Av de ni skulle tre låter avansere til superfinalen. Den endelige vinneren skulle få representere Norge i Eurovision Song Contest 1989 i Lausanne i Sveits.
På forhånd var «Optimist» den store favoritten til å vinne den norske finalen, men juryene ville det annerledes. Da de tre superfinalistene ble offentliggjort, og «Optimist» ikke var blant dem, satte et skuffet publikum i gang med å bue og pipe. Til slutt måtte Teigen løpe ut på scenen og ta imot publikums hyllest, mens programleder Øystein Bache prøvde å få sendingen videre. Den svenske journalisten Måns Ivarsson kalte resultatet for en skandale og sammenlignet Teigens fall som «om brudgommen ble kastet ut fra bryllupsfesten», mens rasende seere mente juryene hadde boikottet Teigen. Til slutt vant Britt-Synnøve Johansen med «Venners nærhet».
Mens vinnerlåten ble raskt glemt, ble «Optimist» en salgssuksess og ble etter hvert en av Teigens mest kjente og kjære låter. Da Nettavisen i 2016 spurte Teigen om hvilken sang folk trakk frem når de møtte ham, svarte Teigen: «Optimist».
Listeplasseringer
I motsetning til vinneren, gikk «Optimist» inn på VG-lista og nådde der en fjerdeplass. Dette var den beste plasseringen til en Melodi Grand Prix-låt siden «La det swinge» toppet lista fire år tidligere. «Optimist» lå 17 uker på Norsktoppen, mens vinneren «Venners nærhet» lå to uker på samme liste.
Spørreliste
En spørreliste er en liste med ulike spørsmål av kvalitativ art, og har blitt brukt til å samle inn kunnskap om ulike dagligdagse tema. I Norge i dag er det hovedsakelig Norsk etnologisk gransking som står for en regelmessig utsending av spørrelister. Spørrelisten har som formål å samle en kvalitativ bredde i erfaringer på temaene det blir spurt om. Svarene egner seg dermed i liten grad for å gjøre kvantitative undersøkelser.
Wilhelm Mannhardt var en av de første som brukte spørrelister i Norge. Det var på 1860-tallet. Formålet for Mannhardt var kartlegging av folkekulturen. På samme tid brukte Eilert Sundt spørrelister for blant annet å se nærmere på renslighetsstellet i Norge.
Rauli Tsirekidze
Rauli Tsirekidze (født 24. mai 1987) er en georgisk vektløfter som konkurrerer i -85 kg. Han representerte landet sitt under Sommer-OL 2012 i London, der han kom på 9.-plass.
Marcus Ericsson
Marcus Ericsson (født 2. september 1990) er en svensk racerfører som kjører i IndyCar Series for Chip Ganassi Racing. Han har tidligere kjørt for Caterham F1 og Sauber i Formel 1. Han har også kjørt fire sesonger i GP2 med en sjetteplass i 2013 som beste plassering sammenlagt. I 2009 vant han det japanske Formel 3-mesterskapet og i 2007 det britiske Formel BMW-mesterskapet.
Karriere
I likhet med mange andre racerførere startet Ericsson sin karriere i gokart. I 2006 ble han oppdaget av Kenny Bräck, tidligere Champ Car-fører og vinner av Indianapolis 500 i 1999. Bräck klarte å overbevise Richard Dutton om å bruke Ericsson i hans Fortec Motorsport-team i det britiske Formel BMW-mesterskapet i 2007. Ericssons første seier kom allerede i den første løpsrunden på Brands Hatch, hvor han tok tredjeplass i det første løpet og vant det andre løpet fra pole position. Svensken lå i tittelkampen hele sesongen, med tsjekkeren Josef Král og briten Henry Arundel som hardeste konkurrenter, men sekstenårige Ericsson sikret seg til slutt tittelen 40 poeng foran Kral. Marcus Ericsson kjører i Indy Car fra 2020 og hadde det siste løpet i formel i 2019 og han kjører med Felix Rosenqvist og begge kjører for Chip Ganassi Racing
For neste sesong gikk Ericsson til Formel 3, hvor han ble værende i Fortec Motorsport og konkurrerte i det britiske Formel 3-mesterskapet. Han tok to pole positions og en håndfull pallplasseringer, men ingen seire, og fullførte sesongen på femteplass i mesterskapet. Vinteren 2008 signerte Ericsson en kontrakt med TOM'S-teamet om å kjøre full sesong i det japanske Formel 3-mesterskapet, idet han regnet det som mer sannsynlig at han der ville få erfaringen han trengte for å kunne vinne Macaos Grand Prix, sammenlignet med å fortsatt kjøre i det britiske mesterskapet. Han vant det japanske F3-mesterskapet, og vant også løp under gjesteopptredener i britisk F3. Han deltok deretter i Macaos Grand Prix, hvor han kvalifiserte på pole og fullførte løpet på fjerdeplass.
GP2
Ericsson gikk til GP2 Asia for 2009/10-sesongen, hvor han først kjørte for ART Grand Prix. Det ble senere kunngjort at Ericsson skulle kjøre for Super Nova Racing i den ordinære GP2-sesongen i 2010. Det var ventet at han skulle kjøre resten av den asiatiske sesongen for Super Nova, men etter Abu Dhabi ble Jake Rosenzweig signert som erstatning for Ericsson i de siste to rundene. I GP2-sesongen 2010 fikk Ericsson Josef Král som partner, og senere Luca Filippi. Han tok sin første seier i mesterskapet i Valencia, men da han bare tok poeng i to andre løp endte han sesongen på en svak syttendeplass.
Ericsson gikk til iSport International for 2011-sesongen, hvor Sam Bird ble hans teamkollega. Han kom på sjetteplass i GP2 Asia, og på tiendeplass i hovedserien. Han ble i iSport også for 2012, med Jolyon Palmer som partner. Han fikk en relativt skuffende start på året, men han avsluttet med å ta poeng i seks løp på rad, og klarte med det å ta åttendeplassen i mesterskapet. I 2013 gikk han til DAMS, men sesongen ble på mange måter lik året før, med en svak start og sterk avslutning, og han fullførte på sjetteplass i sammendraget.
Formel 1
Ericsson kjørte en «Young Driver Test» for Brawn GP på Jerez fra 1. – 3. desember 2009, hvor han testet sammen med IndyCar-føreren Mike Conway. Conway hadde tre tiendedeler bedre tid, med teamsjef Ross Brawn roste Ericsson for hans prestasjoner, og uttalte at han hadde «prestert meget godt og vist eksepsjonell modenhet i sin tilnærming og feedback».
Caterham (2014)
21. november 2013 ble det opplyst at Ericsson var en kandidat til et førersete hos Caterham-teamet i 2014. 21. januar 2014 kunngjorde teamet at Ericsson og Kamui Kobayashi ville være deres førere for den kommende sesongen, med Robin Frijns som reserve.
Fullstendige GP2-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Fullstendige GP2 Asia-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde) Noter til tabellene:
1. etappe av Tour de France 2020
1. etappe av Tour de France 2020 gikk fra Nice til Nice 29. august 2020.
Colombia under VM i friidrett 2023
Resultater
Colombia var påmeldt med 16 utøvere.
Finn Drangsholt
Finn Drangsholt (født 26. desember 1953 i Trondheim) var professor i energi og miljø fram til 2012.
Han ble sivilingeniør i VVS-teknikk, damp og forbrenningsteknikk ved NTH i 1978 og dr. ing. samme sted med avhandlingen Behovsstyrt ventilasjon. Han var forsker ved SINTEF arkitektur og byggteknikk 1979–81, forsker og seniorforsker ved SINTEF varmeteknikk 1982–95; førsteamanuensis ved Høgskolen i Sør-Trøndelag 1995–2006 og professor ved Høgskolen i Oslo 2006 2012.
Drangsholt forsker særlig på ventilasjon og har arbeidet med smittespredning i sykehus ved ventilasjon av operasjonsstuer og spredning av brann i bygninger.
Paula Ungureanu
Paula Claudia Ungureanu (tidl. Rădulescu, født 30. mars 1980 i Brașov, Romania) er en rumensk håndballspiller. Hun er målvakt, og spiller for det rumenske landslaget og for klubblaget CS Oltchim Râmnicu Vâlcea.
I 2010 vant hun sølvmedalje i EHF Champions League med CS Oltchim Râmnicu Vâlcea, etter å ha tapt finalen mot det danske laget Viborg HK. Hun er også seriemester i Østerrike (med Hypo Niederösterreich i 2005 og 2006), Kroatia (med Podravka Koprivnica i 2008) og Romania (med Oltchim Vâlcea i 2010).
Både i sin nåværende klubb og på landslaget erstattet hun den rumenske keeperlegenden Luminița Dinu-Huțupan etter at denne la opp. Under VM i 2009 kom Paula Ungureanu på 4.-plass på listen over de beste målvaktene, med en redningsprosent på 41%.
Isa (elv)
Isa (elv) er ei elv som renner ut i Isfjorden i Rauma kommune i Romsdal, i Møre og Romsdal fylke. Elva renner fra Storbreen ved Bjørnabotnhøgda, innerst i Søredalen. Ved gårdene Grøvdal og Morstøl er en foss med høyde på mer enn 40 meter. I selve Grøvudalen bukter elva seg fra side til side vestover mot Isfjorden. På elvesletta en kilometer innenfor elveoset møtes elvene Isa og Glutra.
Tachinoporus
Tachinoporus er en gruppe (slekt) av biller som hører til underfamilien dråpekortvinger (Tachyporinae) i den store familien kortvinger (Staphylinidae).
Yoelmis Hernández
Yoelmis Hernández (født 25. april 1986) er en cubansk vektløfter som konkurrerer i -85 kg. Han representerte landet sitt under Sommer-OL 2012 i London, der han kom på 7.-plass.
Tachinoporus
Utseende
En middelsstor (5-6 millimeter), slank, blank kortvinge. Kroppsformen er noe påfallende "framtung" - pronotum er bredest, dekkvingene tydelig smalere enn dette, og bakkroppen markert smalere enn det igjen. Hodet er svart, bredt rundet med nokså små fasettøyne, antennene mørkt rødbrune og middels lange. Pronotum er svart, avrundet firkantet, noe bredere enn langt. Dekkvingene er brungule med svart søm og bredt svart bakkant, uten påfallende hår. Bakkroppen er mørkbrunlig, ganske smal.
Nasjonalkonventet
Historie
Nasjonalkonventet trådte sammen for første gang 21. september 1792, og neste dag ble monarkiet avskaffet offisielt. 22. september 1792 ble senere fastsatt til den første republikkens startdato, og begynnelsen på år I i den nye franske revolusjonskalenderen.
Tachinoporus
Levevis
Tachinus-artene er særlig knyttet til gjødsel og er derfor vanlige der det beiter husdyr. De lever ikke av selve gjødselen, men av andre insekter, særlig fluelarver, som lever der. De flyr godt og kan ofte påtreffes flygende. Noen arter er vanlige i skog, men mange finnes først og fremst i kulturlandskapet.
Nasjonalkonventet
Historie
Konventet eksisterte i tre år. Krigstrusselen gjorde at man fant det sikrest å avvente implementeringen av den nye forfatningen til det rådet fred i landet. Samtidig med at konventet dermed forlenget mandatperioden, passet man på å utvide fullmaktene for å kunne møte farene som omgav den unge republikken: Nasjonalforsamlingen, som egentlig bare var en lovgivende forsamling, tilegnet seg også den utøvende makten. Dette var en sammenblanding av ulike maktområder, som gikk stikk i strid mot blant annet Montesquieus filosofiske teorier om maktdeling som en gang inspirerte revolusjonen. Dette var på mange måter typisk for konventet: Å ty til ekstraordinære midler kan sies å være det som gjorde konventet revolusjonært. Blant de ekstraordinære tiltakene er skrekkveldet som ble innført fra sommeren 1793. Når det gjelder konventet bør man derfor skille mellom de midlertidige (og ikke sjelden formålstjenlige) tiltakene og de ofte visjonære beslutningene som man håpet skulle bli permanente.
Tachinoporus
Utbredelse
Arten er kjent fra Borneo.
Nasjonalkonventet
Historie
Konventets representanter kom fra alle samfunnsklasser, men majoriteten var advokater. 75 hadde sittet i den konstituerende forsamlingen, og 183 i den lovgivende forsamlingen.
Matriseassistert laserdesorpsjon elektrosprayionisering
Matriseassistert laserdesorpsjon elektrosprayionisering (MALDESI) ble først introdusert i 2006 som en ny omgivende ioniseringsteknikk som kombinerer fordelene med elektrosprayionisering (ESI) og matriseassistert laserdesorpsjon/ionisering (MALDI). En infrarød (IR) eller ultrafiolett (UV) laser kan brukes i MALDESI for å resonansere og eksitere en endogen eller eksogen matrise. Uttrykket ‘matrise’ refererer til ethvert molekyl som er tilstede i stort overskudd og absorberer laserenergien, og letter desorpsjon av analytmolekyler. Den originale MALDESI-designen ble implementert ved bruk av vanlige organiske matriser, som ligner på de som ble brukt i MALDI, sammen med en UV-laser. Den nåværende MALDESI-kilden benytter seg av endogent vann eller et tynt lag av eksogent avsatt is som den energiabsorberende matrisen der O-H symmetriske og asymmetriske strekkbindinger blir resonansspent av en midt-IR-laser. IR-MALDESI-kilden kan brukes til massespektrometri-bildebehandling (MSI), en teknikk som bruker MS-data analysert fra et prøveområde for å oppdage hundrevis til tusenvis av biomolekyler og visualisere deres romlige fordelinger. IR-MALDESI MSI-kilden ble designet og implementert i 2013, og er koblet til et høyt oppløsningseffekt hybrid Kvadrupol-Orbitrap massespektrometer. Det datastyrte motoriserte scenen og en CCD er plassert i et nitrogenrenset kabinett der omgivende ioner og relativ fuktighet kan reguleres. En vannkjølt Peltier termoelektrisk plate brukes til å kontrollere prøvestadetemperaturen (-10 ° C til 80 ° C). Kilden har enkelt- eller flerskuddsmuligheter med justerbar laserfluens, repetisjonshastighet og forsinkelse mellom lasertriggeren og MS-ionakkumulering.
Auto Red Bug
Auto Red Bug var en type microbiler. Opprinnelig ble bilene kalt «Flyer», og ble de laget av A. O. Smith som deretter solgte rettighetene til Briggs & Stratton. De ble solgt i en rekke konfigurasjoner, både bensin og elektriske modeller av varierende størrelser, mellom 1910-1928.
Først og fremst var den produsert i Lafayette i Indiana av American Motor Vehicle Company fra 1916 til 1920. Den  ble også produsert av Automotive Electic Services i New York og Automotive-Standards i New Jersey. De ble solgt i USA, Storbritannia og Frankrike mest som en nyhet for de velstående, men også for bruk i tivoli og fornøyelsesparker.
I dag er bilene er sjeldne og dyre, men kopier og selvbyggingsett er blitt solgt.
Andreas Endresen
Andreas Endresen (født 21. januar 2003) er en norsk fotballspiller som spiller for.
Smith Flyer
Smith Flyer var en amerikansk bil produsert av A. O. Smith Company i Milwaukee fra 1915 til ca 1919 da produksjonsrettighetene ble solgt til Briggs & Stratton og omdøpt til Briggs & Stratton Flyer. Smith Flyer var en liten, enkel, lett, to-seters bil med tre-ramme som fungerte både som chasiss og fjæring. En liten bensinmotor var montert på et femte hjul eller drivhjulet plassert helt bakerst. Akselavstanden var 1 575 mm, hjulene var 508 mm i diameter, og hjulavstand var 762 mm. Siden det femte hjulet var direkte drevet av motoren måtten denne senkes forsiktig (ved hjelp av en spak) for å starte kjøre bilen som da kjørte forover.
Det direkt drevne motorhjulet var utviklet av Arthur William Wall i Birmingham, England, rundt 1910 til å drive en sykkel. Konseptet med en motoren konblet direkte til hjulet var ikke ny. Ferdinand Porsche hadde utviklet det rundt 1900, men hans motor var elektrisk. A. O. Smith Corporation i Milwaukee, Wisconsin kjøpte produksjonsrettigheter i USA til Walls motorhjul i 1914 for bruk på sykler, men laget senere en tre-innrammet buckboard bil som de kalte "Smith Motorwheel". I 1919 ble produksjonsrettighetene kjøpt av Briggs & Stratton Company som produserte motoren, hjulet og Flyers. De gjorde flere forbedringer i motoren, øket boringen sammen med en ny råde, nytt svinghjul og magnet. Disse forbedringene økte utgangseffekten med 2 Hk. Briggs & Stratton markedsførte Flyer landsdekkende, og endatil startet en publikasjon kalt Motor Wheel Age i 1925, da de solgte rettighetene til Flyer til Automotive Elektric Services, men fortsatte å produsere Flyer sålenge de hadde motorer, da de erstattet den med en elektrisk motor drevet av et batteri.
Briggs & Stratton beholdt motoren som hadde vært hjertet av Motor Wheel og tilpasset den til andre maskiner, for eksempel gressklippere og annet mindre utstyr. Wheel-motoren ble stamfar til alle Briggs & Stratton motorer som kom senere
Nesten alle Flyers ble malt røde og var allment kjent som «Red Bug». Flyer er oppført i Guinness rekordbok som den rimeligste bil til alle tider. Boken viser at i 1922 ble Briggs & Stratton Flyer solgt for mellom 125 til 150 dollar.
Noen Smith Flyers finnes fortsatt i museer, og tegninger for bilen er tilgjengelig online.
Komorene under VM i friidrett 2023
Komorene deltok under VM i friidrett 2023 (utendørs) fra 19. til 27. august 2023 i Budapest i Ungarn.
Resultater
Komorene var påmeldt med 1 utøver.
Ragab Abdelhay
Ragab Abdelhay (født 4. mars 1991) er en egyptisk vektløfter som konkurrerer i -85 kg. Han representerte landet sitt under Sommer-OL 2012 i London, der han kom på 6.-plass.
Maria Mollestad
Hun deltok i RS:X under Sommer-OL 2016 i Rio de Janeiro. Der ble hun nummer tolv av 26.
Gary Hershberger
Gary Hershberger (født 1964) er en amerikansk skuespiller og manusforfatter kjent fra tv-serier som Twin Peaks og Six Feet Under.
Hershberger filmdebuterte i den relativt ukjente ungdomsfilmen Paradise Motel (1984) og TV-debuterte året etter med en gjesteopptreden i den kjente amerikanske action-serien Knight Rider. Utover 1980-tallet hadde han roller i en rekke mer eller mindre ukjente ungdomsfilmer, inkluderte hovedrollen i komedien Free Ride fra 1986. I 1990 hadde han en sentral rolle i Columbo-episoden Columbo Goes to College. Samme år fikk han rollen som Mike Nelson i den amerikanske tv-serien Twin Peaks. Han gjentok rollen i filmen Twin Peaks: Fire Walk with Me og i tredje sesong av tv-serien i 2017 (en episode).
Han har etter dette hatt få notable filmroller, men flere oppdrag for TV. På 1990-tallet hadde han tre gjesteopptredener i krimserien Murder, She Wrote og i perioden 2001–2002 hadde han en fast rolle i den kjente serien Six Feet Under. Han har ellers hatt gjesteopptredener i kjente serier som blant annet 21 Jump Street (1988), Coach (1989 & 92), Renegade (1994), Pacific Blue (1999), Chicago Hope (2000), The West Wing (2000), JAG (1998 & 2000) og Grey's Anatomy (2007).
Han har også forsøkt seg bak kamera og var i 2000 manusforfatter på TV-filmen Python, en skrekkomedie regissert av Richard Clabaugh (med blant annet Robert Englund i en av de ledende rollene).
Privatliv
Hershberger har vært gift siden midten av 1990-tallet og har fire barn.
I 2000-årene stiftet han organisasjonen Act in Faith, som henvendte seg til kristne skuespillere og manusforfattere.
Symmixus
Symmixus er en gruppe (slekt) av biller som hører til underfamilien dråpekortvinger (Tachyporinae) i den store familien kortvinger (Staphylinidae).
Utseende
Nokså små (2-3 millimeter), avlange, brunlige kortvinger. Kroppen har en del lange, utstående børstehår. Pronotum og dekkvingene har hvite tegninger. Antennene er blekgule og forholdsvis lange og tynne.
Utbredelse
Artene er utbredt i Sørøst-Asia.
Programmert celledød protein 1
Programmert celledød protein 1 (også kalt PD-1 og CD279) er et protein som hos mennesker blir kodet av PDCD1-genet. Genet finnes på menneskets kromosom 2. PD-1 er en reseptor som sitter på celleoverflaten og tilhører immunglobulin-familien (antistoffer) og er uttrykt på T-celler og pro-B-celler.
PD-1 binder to ligander: PD-L1 og PD-L2.
En rekke monoklonale antistoffer som nivolumab og pembrolizumab brukes for å stimulere pasientens immunsystem til å kjempe mot sin egen svulst ved å binde og blokkere PD-1 reseptoren.
Siloviki
Silovik (russisk: силовик) brukes om høyere militære eller polititjenestemenn. I Boris Jeltsins og Vladimir Putins ledertid i Russland er uttrykket siloviki blitt vanlig for personer med bakgrunn i sikkerhetstjeneste og militær som har høye poster innen statsledelsen.
Rolle
Silovikene oppfattes som en politisk kraft som motvekt mot de mest liberale. Silovikene oppdattes også som arvtakere av den storrussiske slavofile tradisjon som gjorde seg gjeldende fra og med tsar Aleksander IIs tid på 1800-tallet. I tilnærmelsen til sine mål regnes de som pragmatiske realister. Det er fløyer blant silovikerne, og i bevegelsens ytterkanter er det både de ytterst nasjonalistiske og de tsaristiske (som ønsker gjenopprettelse av monarkiet).
Oppfatninger
Blant ikke-siloviker i Russland er det sprikende oppfatninger om dem. Det er dem som mener at silovikene truer landets demokratiske utvikling, og/eller at de har for meget makt og stltter en etatistisk ideologi på bekostning av individualrettigheter og -friheter. Andre ikke-siloviker ser dem som en motvekt til oligarkene som ellers ville hatt fritt frem for å utplyndre Russland og undergrave regjeringens makt.
Min egen vei
Min egen vei er et musikkalbum med Ola Buan Øien. Albumet ble utgitt den 10. mars 2016.
Mikalaj Novikaw
Mikalaj Novikaw (belarusisk: Мікалай Новікаў, russisk: Николай Анатольевич Новиков, Nikolaj Anatoljevitsj Novikov; født 13. juni 1986) er en belarusisk vektløfter som konkurrerer i -85 kg. Han representerte landet sitt under Sommer-OL 2012 i London, der han kom på 8.-plass.
Gullfaks B
Gullfaks B er en oljeplattform på Gullfaksfeltet i Nordsjøen. Plattformen eies av Equinor og er en bolig-, bore- og vanninjeksjonsplattform av condeep-typen som står på 145 meters vanndyp.
Olje- og gassproduksjonen på Gullfaks B startet den 29. februar 1988. Oljen som produseres, lastes i bøyer på feltet, mens gassen blir transportert i rørledning for behandling på gassanlegget på Kårstø. Olje og gass fra Gullfaks B overføres til Gullfaks A og C for behandling og lagring.
Ivan Markov
Ivan Markov (født 14. september 1988) er en bulgarsk vektløfter som konkurrerer i -85 kg. Han representerte landet sitt under Sommer-OL 2012 i London, der han kom på 5.-plass.
The Assignment
Thrilleren hadde premiere under Toronto internasjonale filmfestival i september 2016.
Handling
Dr. Rachel Jane er en plastikk-kirurg med en vridd visjon om en bedre verden. Etter å ha mistet sin lisens som kirurg, begynner hun en ulovlig praksis og utfører kirurgiske eksperimenter på fattige hjemløse. Tre år tidligere ble Janes bror Sebastian myrdet av Frank Kitchen. Etter å ha oppdaget Franks sanne identitet, ønsker Jane hevn. Jane gjennomfører en kjønnsskifte-operasjon på Frank, og gjør ham til en kvinne.
Produksjon
Innspillingen av Tomboy begynte 9. november 2015 i Vancouver i Canada.
Fazle Kabir
Fazle Kabir (født 4. juli 1955 i Dhaka) er en bangladeshsk økonom, som siden mars 2016 har vært sentralbanksjef i Bangladesh Bank (BB). Han er sentralbankens 11. sentralbanksjef.
Utdanning og yrkeskarriere
Kabir studerte ved Faujdarhat Cadet College, deretter tok han en bacheelorgrad (B.A. med honours) og en Master of Arts-grad i samfunnsøkonomi ved University of Chittagong.
Tidligere sentralbanksjef Atiur Rahman trakk seg etter at hackere 4. februar 2016 hacket sentralbanken og stjal 101 millioner amerikanske dollar. Han sa opp sin stilling 15. mars, og Kabir ble utnevnt til ny sentralbanksjef samme dag. Han overtok stillingen 20. mars.
Seiling under Sommer-OL 2016 – Nacra 17
Santiago Lange og Cecilia Carranza Saroli fra Argentina vant med 77 poeng.
Resultater
Endelige resultater. Første båt i mål får ett poeng, andre to og så videre. Båten med færrest poeng vinner. Det dårligste resultatet strykes.
Rikard Wolff
Jan Rikard Wolff (født 8. april 1958 i Farsta i Stockholm, død 17. november 2017 i Stockholm) var en svensk skuespiller og visesanger. Han vokste opp i Gubbängen i Farsta og i Karlstad.
Rikard Wolff fikk sitt store gjennombrudd som skuespiller i 1992 med filmen Änglagård. Oppfølgeren Änglagård – sommeren etter (1994) fikk ikke like stor suksess som den første filmen. Den tredje filmen, Änglagård – alle gode ting er tre, kom i 2010.
Som sanger var han kjent for det norske publikum ikke minst for sitt samarbeid med Kari Bremnes, både på plate (Desemberbarn, utgitt på Kirkelig kulturverksted (2001) og på konsertturnéer. I 2008 deltok han som en av flere artister på Kirkelig kulturverksteds utgivelse Sorgen og gleden – HKH Kronprinsesse Mette-Marits utvalgte salmer. Platen Tango (2009) ga Rikard Wolff også ut på Kirkelig kulturverksted.
I 2011 ble Wolff tildelt medaljen Litteris et Artibus for «framstående konstnärliga insatser som skådespelare».
Biografi
Rikard Wolff vokste opp i Gubbängen i Farsta og fra 10-årsalderen i Karlstad. Han begynte i 1978 på "Skara skolscen" og begynte sin profesjonelle skuespillerkarriere i teatergruppen "Vågspel" i Södertälje. I perioden 1980–1982 virket han ved Hilda Hellwigs Teater Aurora, der han spilte tittelrollen i Friedrich Schillers Don Carlos 1981. Han studerte musikk og fra 1982 opptrådte og turnerte han med mange sangforestillinger på scene og i TV, spesielt franske chansons av Edith Piaf, Jacques Brel og "Barbara", men også for eksempel Barbro Hörberg, Maria Callas og Karl Gerhard.
Karriere
1984–1987 studerte han ved Teaterhögskolan i Malmö, der han gikk i samme klasse som blant andre Björn Kjellman og Gerhard Hoberstorfer. Allerede i studietiden innledet Rikard Wolff et stadig tilbakevendende samarbeid med regissøren Rickard Günther med tittelrollen i eksamensproduksjonen Mefisto. Disse sorgfulle og pasjonert utstrålende karakterer har han siden ofte gestaltet. I studietiden innledet han også et samarbeid med Suzanne Osten og Unga Klara (en del av en del av Stockholms stadsteater) i Affären Danton (1986). Rikard Wolff filmdebuterte i Suzanne Ostens Livsfarlig film (1988). Med den sentrale rollen som poeten Paul Andersson hadde i Birgitta Stenbergs TV-serie Apelsinmannen (1990), ble han et kjent ansikt for et større publikum. Dette ledet til enda et langvarig regissørsamarbeide, denne gang med Colin Nutley med en serie langfilmer etter Änglagård i 1992, som ble et gjenombrudd for Rikard Wolff sammen med Helena Bergström. De to ble senere ansett som et radarpar. Han har siden medvirket i en rekke filmer og TV-produksjoner.
I 2011 utkom hans selvbiografi Rikitikitavi. Hans siste filmrolle ble som antagonisten i Jakten på tidskristallen, som var SVTs julekalender i 2017. En av hans siste offentlige opptredener ble den 9. april 2017, to dagar efter terrorangrepet på Drottninggatan i Stockholm 7. april 2017, da han sang "Lovsång till kärleken" for et stort publikum på Sergels torg.
Privatliv
Rikard Wolff fikk sammen med Stina Gardell en datter som er født 2005. Rikard Wolff led av lungeemfysem, for det meste forårsaket av en uvanlig form av α₁-antitrypsinmangel, og døde som følge av det på sykehuset den 17. november 2017.
Vincent Viola
Vincent J. Viola (født 1956) er en amerikansk bedriftsleder og filantrop som er medgrunnlegger av, og styreformann i, Virtu Financial. Han er også majoritetseier og medstyreleder i Sunrise Sports and Entertainment, som i sin tur eier det amerikanske ishockeylaget Florida Panthers som spiller i den nordamerikanske ligaen National Hockey League (NHL).
Wendy Nilsen
Wendy Nilsen (født i 1979) er en norsk samfunnsviter, og er forsker I ved Arbeidsforskningsinstituttet (AFI) ved Oslomet – storbyuniversitetet.
Vincent Viola
Viola avla en kandidateksamen ved U.S. Military Academy og juristeksamen ved New York Law School.
Wendy Nilsen
Nilsens fremste forskningsinteresser er psykologi, sosial - og arbeidspsykologi og utviklingspsykologi. Hun har særlig beskjeftiget seg med temaer som ungdom og barn, ungdom og rus, arbeid og psykisk helse, familieliv, foreldreskap og omsorg for barn, sykefravær og psykisk helse.
Vincent Viola
Det amerikanske økonomitidsskriftet Forbes rangerte ham som USAs 338. rikeste og verdens 959. rikeste, med en formue på 1,71 milliarder dollar per 7. juli 2016.
Wendy Nilsen
Utdanning og yrkeskarriere
Nilsen har mastergrad i sosial- og community-psykologi fra Norges teknisk-naturvitenskapelige universitet (NTNU) og doktorgrad i psykologi fra Universitetet i Oslo (UiO). Doktorgradsavhandlingen hadde tittelen Depressive symptoms in adolescence – A longitudinal study of predictors, pathways and consequences, og ble publisert i 2012.
I 2007 ble Nilsen ansatt ved Regionalt kunnskapssenter for barn og unge ved NTNU, der hun arbeidet som vitenskapelig assistent og foreleser. Fra 2008 til 2012 var hun ansatt som stipendiat ved Folkehelseinstituttet (FHI), og fra 2013 til 2018 arbeidet hun som postdoktor samme sted. I perioden 2012 til 2018 var hun også tilknyttet daværende Nasjonalt kunnskapssenter for helsetjenesten som forsker. Nilsen har siden 2015 vært forsker I ved Arbeidsforskningsinstituttet.
Vitenskapelige publikasjoner
Et utvalg av Nilsens vitenskapelige publikasjoner:
En fullstendig liste over Nilsens publikasjoner ligger på Oslomets ansattside.
Anders Pedersen (seiler)
Anders Østre Pedersen (født 4. mai 1992 i Drøbak) er en norsk seiler.
Han deltok under Sommer-OL 2016 i Rio de Janeiro i finnjolle.
Under Sommer-OL 2020 i Tokyo som ble arrangert i 2021, ble han nummer 11 i samme båtklasse.
William Law
William Law (født 1686 i King's Cliffe, Northamptonshire, død 9. april 1761) var en engelsk prest og skribent.
Han kom fra en kjøpmannsfamilie, fikk universitetsutdannelse og ble i 1711 prest ved Emmanuel College i Cambridge. Etter at han i 1714 nektet å avlegge troskapsed til nykongen, Georg I, ble han avsatt ved universitetet. Han arbeidet deretter først som privatlærer, senere som forfatter.
Hans hovedverk er A serious call to a devout and holy life : adapted to the state and condition of all orders of Christians fra 1728. I senere år ble han påvirket av Jakob Böhme, og kristen mystikk fikk større plass i forfatterskapet. I Laws teologiske tenkning er det er motiv at menneskene til tross fo sin ufullkommenhet likevel er bærere av en guddomsgnist.
På norsk finnes utdrag fra Kjærlighetens ånd i antologien Vestens mystikk, 2005.
Gibraltars taubane
Gibraltars taubane (engelsk: Gibraltar Cable Car, spansk: Teleférico de Gibraltar er en taubane i Gibraltar. Taubanens basestasjon ligger i sørenden av hovedgaten, rett ved Gibraltars botaniske hage (også kalt for La Alameda Gardens).
Historie
Gibraltars taubane ble bygget i 1966 av den sveitsiske selskapet Von Roll Holding, med stor ekspertise innen taubaner. Basestasjonen og stasjon på toppen av Gibraltarklippen ble designet av Public Works Departments arkitekt Brian Helliwell (RIBA). På toppen av klippen sto det tidligere et artilleribatteri, Signal Hill-batteri, og en signalstasjon. Levninger av en tidligere taubanestasjon som ble benyttet for å frakte forsyninger (eller dristige menn) opp er fortsatt synlige. Ved siden av levningene av militære bygninger er det også en kort tunnel som går øst til vest under stasjonen. Stasjonen ble bygget over den tidligere batteriet.
Den siste omfattende renovering av taubanen skjedde i 1986 da gondolene ble byttet ut med de nåværende. I 2007 ble stasjonen på toppen pusset opp og erstattet med de nåværende fasiliteter, inkludert Calpe Suite som er registrert for å utføre bryllup.
Drift
Fra basestasjonen går taubanen opp Gibraltarklippen («The Rock») og midtveis til Ape's Den, og deretter opp til toppen. Til tross for det kalles «toppen av klippen», er det faktisk den nest høyeste toppen av Gibraltarklippen, 412 moh. Det er 673 meter mellom de to stasjoner og hver gondol tar 30 passasjerer. Taubanen går mellom de to tårnene og turen tar rundt seks minutter med en fart på per sekund, 36 km/t.
I løpet av turen er det innspilt lydbånd som beskriver den historiske bakgrunnen for Gibraltars utsikt. På toppen er det en restaurant, kafé, toaletter og terrasser hvor en kan se over Gibraltarstredet til Marokko, ned på Gibraltarbukta og mot Algerie og østover mot Marbella. Buss nummer 2, 3 og 4 stopper rett ved basestasjonen. Parkering er tilgjengelig i Grand Parade ved siden av basestasjonen.
Valldøla
Valldøla er ei elv i Fjord kommune i Møre og Romsdal. Den renner gjennom Valldal fra Langvatnet på grensa mellom Fjord og Rauma kommuner til munningen i Norddalsfjorden ved Sylte. Vassdraget drenerer den vestlige delen av Reinheimen, mellom Romsdalen i nord og Tafjorden i sør. Nedbørsfeltet ligger for det mest vest for dalføret der sideelvene strekker seg inne i Tafjordfjella. Vassdraget drenerer også fjellområder og sidedaler mot grensen til Stordal i vest og mot Rauma kommune i nordvest (vannskiller mot Istra og Innfjordselva). Den nordvestlige delen av vassdraget ligger innenfor Trollstigen landskapsvernområde. Høgstolen (1739 moh.) er høyeste punkt innenfor nedbørfeltet. Elva er 43,8 km lang, eller 51,5 km regnet fra fjerneste kilde i Slettflybotnen nord for Langvatnet.
Vannføring
Den har et nedbørfelt på 359,3 km² og middelvannføringen ved munningen er 16,8 m³/s. Tilsiget kommer i stor grad fra høyfjellsområder og sen snøsmeltingen gir god vannføring om sommeren. I nedbørfeltet er det også en del mindre breer. Det er ingen innsjøer i lavere deler av vassdraget. I sidedalene fra omkring 700 meters høyde og oppover finnes en del mellomstore vann. Elven danner i liten grad våtmarksområder og bare i fjelldalene er det en liten tendens til meanderdanning. Nedbørfeltet grenser til Raumavassdraget og Tafjordvassdraget.
I dalbunnen faller det omkring 1000 mm nedbør i året, mens en del fjellområder i vest mottar oppmot 2500 mm.
Hovedelven går for det meste i stryk med tydelige fosser blant annet ved Holsbrua, gjennom Gudbrandsjuvet og nedenfor Øvstesølen. Sideelvene er tildels bratte og har mange fosser. Gjennom Meiadalen går hovedelven i kraftige stryk over nakent berg, mens den i Skjerdsura ovenfor Gudbrandsjuvet går i kraftige stryk blant grove steinblokker. Turistattraksjonen Gudbrandsjuvet er en del av hovedelven.
Tekniske inngrep
Elva er vernet mot kraftutbygging gjennom Verneplan I for vassdrag vedtatt i 1973. Langvatnet er regulert og noe av vannføringen overføres til i Verma kraftverk. Hoelsfossen elverk utnytter fallet i Hoelsfossen og der er det også anlagt en laksetrapp forbi fossen, og ovenfor ved Berlifossen og Kyrfonnfossen. Elven er forbygd over lange strekninger og i nedre del er det tatt masser i stort omfang. Elvedeltatet ved fjorden er sterkt omformet ved forbygging og utbygging av sentrumsområdet og industritomter.
Vatesus
Vatesus er en slekt av biller som hører til familien kortvinger (Staphylinidae). De er små til middelsstore, som oftest glatte og blanke biller som kan kjennes på et stort og bredt brystskjold (pronotum) og et forholdsvis lite, rundt hode.
Valldøla
Tekniske inngrep
Broer over hovedelven på fylkesvei 63 (veien er for øvrig ikke bygget ut i elven): I tillegg krysses elven av kommunale og private broer.
Fisk
Valldøla er en av de største lakseførende elvene på Sunnmøre, laks og sjøørret går 15 km oppover elven. I Holsfossen og et par andre fosser ovenfor er det bygget laksetrapp. Den ble i 1990 behandlet med rotenon for å utrydde lakseparasitten gyrodactylus salaris.
Vatesus
Utseende
Små (gjerne 4-5 millimeter), dråpeformede, glatte, blanke kortvinger, rødbrunlige på farge. Antennene er nokså korte. Hodet er rundet, kort og bredt, pronotum stort og hvelvet. Dekkvingene er nokså korte, bakkroppen kjegleformet.
Levevis
Disse artene lever sammen med hærmaur i slekten Eciton, og følger maurene rundt på deres vandringer.
Utbredelse
Slekten lever i den neotropiske økosonen.
Systematisk oversikt
Det er nylig presentert en ny klassifikasjon av Tachyporinae, der denne gruppen er omdefinert og mange flere slekter er definert inn i den.
Eksterne lenker
' bugguide.net - utbredelsesdatabase over nordamerikanske insekter
Otto er et neshorn (film)
Otto er et neshorn er en dansk spillefilm fra 1983. Det er en filmatisering av boken med samme navn fra 1972 av Ole Lund Kirkegaard, med manus av Rumle Hammerich og og regi av Hammerich.
Handling
Topper leker sammen med bestevennen sin Viggo, og de finner en magisk blyant. Når han tegner en fisk, blir fisken plutselig levende.
Når han tegner et neshorn på den ene veggen på leiligheten han bor i tredje etasje, blir neshornet levende også. De kaller neshornet Otto, etter faren til Viggo.
Arsen Kasabiev
Arsen Kasabiev (født 15. november 1987 i Tskhinvali) er en georgisk vektløfter som konkurrerer i -94 kg. Han representerte landet sitt under Sommer-OL 2012 i London, der han kom på 21.-plass.
Statens fastighetsverk
Statens fastighetsverk (SFV) er en svensk statlig forvaltningsmyndighet, underlagt Finansdepartementet og dets oppgave er forvaltning av en viss del av den svenske stats faste eiendom.
Bakgrunn
Statens fastighetsverk ble dannet i 1993 etter det statlige Byggnadsstyrelsen ble delt opp i flere mindre enheter, blant de Akademiska hus, Vasakronan og SFV. Enheten overtok da ansvaret for statlig eiendom som ble ansett som særlig kulturhistorisk verdifull eller som av andre grunner trengte spesiell forvaltning.
Verkets historiske røtter kan trekkes tilbake til 1500-tallet og kongemaktens økende antall eiendommer under denne tiden, blant annet som en følge av reformasjonen og kong Gustav Vasas politikk for å styrke sentralmakten. SFV har for eksempel Vadstena kloster og restene av klosteret i Roma. Spor etter reduksjoner finnes, Biskops-Arnö er Sveriges siste statseide reduksjonsgods. Verket har også bygninger eldre enn 1500-tallet, som middelalderborgen Nyköpingshus og Roggeborgen.
Virksomhet
SFV forvalter over 1 800 eiendommer, deriblant et stort antall slott, museer, teaterbygninger, historiske forsvarsverk, kongsgårder, regjeringsbygg, ambassader og parker for den svenske stat. Store områder, både skog og jordbruksområder forvaltes av verket, totalt 6,5 millioner hektar som tilsvarer om lag 1/7 av Sveriges flateinnhold. En stor del av dette er såkalt fjellnær skog, en skogstype som anses å ha spesielt beskyttelsesbehov.
Noen kjente svenskers hjem inngår også i verkets eiendommer, som Linnés Hammarby og et antall ruiner og monumenter av kulturhistorisk betydning. To områder på UNESCOs verdensarvliste forvaltes nesten helt av SFV, orlogsbyen Karlskrona og Drottningholm slott, mens ytterligere seks verdensarvsteder er delvis forvaltet av Statens fastighetsverk.
Første dag
Første dag er et musikkalbum med Frank Hellum og Ronny Wikmark. Albumet ble utgitt i 1996.
Kliniske studier
Kliniske studier er studier som foregår på mennesker og er en undersøkelse av et legemiddel eller en behandlingsmetode. De skal godkjennes av REK (Regionale komitéer for medisinsk og helsefaglig forskningsetikk).
Kliniske studier relatert til legemidler må i tillegg godkjennes av Statens legemiddelverk.
De første forsøkene begynner med små doser på friske, frivillige forsøkspersoner. Etter at substansen er tatt i bruk som et godkjent legemiddel, vil undersøkelse på nye indikasjoner fortsatt betraktes som legemiddelutprøving, og skal bare foretas etter at tillatelse er gitt gjennom en REK og godkjent av SLV.
Kliniske studier er regulert av Forskrift om klinisk utprøving av legemidler til mennesker. Denne regulerer klinisk utprøving av legemidler på mennesker, både på pasienter og på friske personer.
Slåtter fra Meldal og Orkdal Vol. 2 og 3
Slåtter fra Meldal og Orkdal Vol. 2 og 3 er et musikkalbum med Sturla Eide, utgitt i 2012.
Bjørn H. Kise
Kise tok Examen artium i 1970 og Cand. jur.-eksamen i 1978. Han arbeidet i Justisdepartementet fra 1978 til 1979 og var da også sekretær i Erstatningsnemnda for voldsofre. Han tok departementets advokatkurs i 1979. Kise fikk advokatbevilling i 1980. Han var dommerfullmektig i Sør-Hedmark sorenskriverembete fra 1979 til 1981 og var advokatfullmektig i Bugge, Arentz-Hansen & Rasmussen advokatfirma fra 1981 til 1983. I 1983 fikk han egen praksis som kompanjong i Advokatfirmaet Vogt & Co.
Kise var med på å stifte Norwegian Air Shuttle og har vært styremedlem i dette selskapet siden 1993. Han var styreleder i perioden 1996-2002. Han ble valgt som styreleder i Norwegian 2014-2016 og har vært styreleder i Bank Norwegian siden banken ble etablert. Han har også flere andre styreverv i store og middels store selskaper i Norge og i utlandet.
Auschwitzprosessen i Krakow
Auschwitzprosessen i Krakow var en serie rettssaker mot 40 personer med kobling til konsentrasjons- og tilintetgjørelsesleiren Auschwitz-Birkenau, hvor minst én million mennesker ble drept under andre verdenskrig. Rettssakene ble holdt i Kraków i Polen, og pågikk fra den 24. november til den 22. desember 1947.
I rettssakene figurerte en rekke nazistiske krigsforbrytere som ble tiltalt og dømt av den polske rettsmyndigheten Najwyższy Trybunał Narodowy. Noen prominente personligheter som figurerte i rettergangen var den tidligere kommendanten Arthur Liebehenschel, sjefen for kvinneleiren, Maria Mandel og SS-legen Johann Kremer. Liebehenschel, Mandel og Kremer ble dømt til døden, likesom Hans Aumeier, August Bogusch, Therese Brandl, Arthur Breitwieser, Fritz Buntrock, Wilhelm Gehring, Paul Götze, Maximilian Grabner, Heinrich Josten, Hermann Kirschner, Josef Kollmer, Franz Kraus, Herbert Ludwig, Karl Möckel, Kurt Mueller, Eric Muhsfeldt, Ludwig Plagge, Hans Schumacher og Paul Szczurek.
Arthur Breitwieser og Johann Kremer fikk sine dommer omgjort til livsvarig fengsel.
Otto er et neshorn
Otto er et neshorn er en humoristisk barnebok fra 1972 av den danske forfatteren Ole Lund Kirkegaard. Boken handler om gutten Topper, som en dag finner en magisk blyant. Alt han tegner med blyanten forsvinner, inntil han tegner et stort neshorn på stuetapetet. Neshornet, som får navnet Otto, forsvinner ikke men kommer til live, og plutselig befinner det seg et stort og sultent neshorn hjemme i stua til Topper og familien. Det viser seg å være problemer forbundet med å bo i 3. etasje i blokk og skulle ta hånd om et stort gult neshorn.
Boken kommer med omslag og illustrasjoner av forfatteren selv. Den ble oversatt til norsk av Oddmund Ljone og gitt ut av Gyldendal Norsk Forlag i 1975.
Boken er filmatisert to ganger, som spillefilm i 1983 og animasjonsfilm i 2013.
Bearbeidelser
Filmen Otto er et neshorn (1983) hadde manus av Rumle Hammerich og Mogens Kløvedal og er regissert av Rumle Hammerich.
Otto er et neshorn (2013) er en 3D-animert versjon av samme historie, med manus av Rune Schjøtt. Denne er siste avsnitt i en trilogi som også inneholder Orla Frøsnapper (2011) og Gummi T (2012). Trilogien er produsert av Crone Film.
Boken er også gitt ut på lydbok både av Norsk lyd- og blindeskriftbibliotek (1992), lest inn av Magne Bruteig, og av Lydbokforlaget (2002) lest inn av Harald Stoltenberg
Den Norske Blåsekvintett
Den Norske Blåsekvintett (etablert 1955) var en norsk blåsekvintett, et ensemble med utspring i Oslo Filharmoniske Orkesters blåserbestning.. I begynnelsen holdt kvintetten stort sett lokale konserter og opptrådte hyppig i kringkastingen. Etter en tid turnerte de også i Norden og sågar i Kiel (1963). Utenlands er de kjent som The Norwegian Wind Quintet. Blant medlemmene fant man
Baskisk-islandsk pidgin
Baskisk-islandsk pidgin var et pidginspråk med innflytelse fra baskisk, germanske språk og romanske språk. Det er dokumentert i fire ordlister i islandske håndskrifter fra 1600- og 1700-tallet. Språket ble sannsynligvis benytta ved møter mellom baskiske sjømenn og folk i kysttraktene rundt Nord-Atlanteren, blant annet lokalbefolkninga i Vestfirðir nordvest på Island.
Det er usikkert hvor pidginspråket oppsto. Det kan stamme fra Island, men på grunn av innslaga fra flere andre europeiske språk, er det mer trolig at det utvikla seg et annet sted og at baskerne brakte det med seg til Island, hvor det seinere ble skrevet ned. Det baskisk-islandske pidginspråket er ikke en blanding av baskisk og islandsk, men en blanding av baskisk og flere andre språk. Navnet har det fått fordi det ble skrevet ned på Island og ble oversatt til islandsk.
Dokumentet AM 987 4to, som blir oppbevart hos Árni Magnússon-instituttet for islandske studier i Reykjavík, inneholder to av de baskisk-islandske ordlistene med innslag av pidginspråket: Vocabula Gallica («Franske ord») og Vocabula Biscaica («Bizkaiiske ord»). Den tredje ordlista er ei løs side i dokumentet JS 284 8vo, som oppbevares på Islands nasjonal- og universitetsbibliotek, mens den fjerde befinner seg på Houghton-biblioteket ved Harvard University.
Bakgrunn
Maritime aktiviteter som fiske har alltid vært sentrale for baskerne. I en lang periode var også hvalfangst en viktig næringsvei, trolig fordi de tilegna seg kunnskap om de mer moderne skandinaviske navigasjons- og fangstteknikkene gjennom kontakt med normannerne på 800-tallet. På 1200- og 1300-tallet hadde denne aktiviteten allerede blitt en viktig brikke i økonomien, og baskiske hvalfangere begynte å bevege seg stadig lenger nordover, ettersom det var i ferd med å bli lite med hval utafor deres egen kyst. De reiste etter hvert så langt som til Newfoundland, og en islandsk krønike fra 1412 beretter om en flåte på 20 baskiske hvalfangstskip med kurs mot Grønland. Baskerne brukte disse farvanna også til fiske.
På selve Island er det derimot ikke dokumentert noen baskisk tilstedeværelse før 1604, noe som betyr at baskerne etablerte bosettinger både på Newfoundland og i Labrador før de gikk i land på Island, nærmere bestemt i Vestfirðir. Det fortelles om et blodig slag som skal ha funnet sted der det året, hvor 31 personer fra Frankrike og Baskerland mista livet. I 1615 skal også innbyggerne i det samme området ha drept besetninga fra et baskisk skip. Det var aldri noen betydelig baskisk tilstedeværelse noe annet sted på Island, så det er svært sannsynlig at ordlistene ble skrevet ned i det området. Pidginspråket oppsto imidlertid trolig lenger sør i Europa, noe de mange innslaga fra ulike europeiske språk tyder på.
Forholdet mellom baskerne og islendingene må ha roa seg etter de første sammenstøta, ettersom pidginspråkets ordforråd gjenspeiler fredelige handelsaktiviteter. 1600-tallet var den viktigste kontaktperioden mellom baskere og islendinger, og ordlistene stammer opprinnelig fra nettopp det århundret. Behovet for å kommunisere seg imellom var imidlertid til stede også på begynnelsen av 1700-tallet, da ordlista Vocabula Biscaica ble kopiert. Dette var siste gangen språket ble dokumentert skriftlig.